รัฐบาลไทย-ข่าวทำเนียบรัฐบาล-“มหาดไทย 4.0” เร่งพัฒนาระบบการให้บริการประชาชน ตอบสนองไลฟ์สไตล์คนไทยในยุคดิจิทัล
วันพฤหัสบดีที่ 10 พฤษภาคม 2561
“มหาดไทย 4.0” เร่งพัฒนาระบบการให้บริการประชาชน ตอบสนองไลฟ์สไตล์คนไทยในยุคดิจิทัล
“มหาดไทย 4.0” เร่งพัฒนาระบบการให้บริการประชาชนตอบสนองไลฟ์สไตล์คนไทยในยุคดิจิทัล
วันนี้ (10 พ.ค.2561) เวลา 10:30 น. ณ ห้องประชุมสํานักตรวจราชการและเรื่องราวร้องทุกข์ อาคารดํารงราชานุภาพ กระทรวงมหาดไทยนายบุญธรรมเลิศสุขีเกษม รองปลัดกระทรวงมหาดไทยเป็นประธานการประชุมคณะทํางานขับเคลื่อนมหาดไทย 4.0 ครั้งที่ 2/2561 โดยมี ผู้บริหารระดับสูง ผู้แทนส่วนราชการ รัฐวิสาหกิจ ในสังกัดกระทรวงมหาดไทย คณะทํางาน และทีมปฏิบัติการมหาดไทย 4.0 เข้าร่วมประชุม
รองปลัดกระทรวงมหาดไทยเปิดเผยว่า สืบเนื่องจากมติคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบายTHAILAND4.0 เมื่อวันที่ 8 พฤศจิกายน 2560 มีพลเอก ประยุทธ์ จันทร์โอชา นายกรัฐมนตรีเป็นประธาน และพลเอก อนุพงษ์ เผ่าจินดา รัฐมนตรีว่าการกระทรวงมหาดไทยเป็นกรรมการ ได้กําหนดกรอบการปฏิรูปใน 2 เรื่องหลัก คือ การปฏิรูประบบราชการ และการเตรียมคนไทยสู่ศตวรรษที่ 21 โดยกระทรวงมหาดไทยได้แต่งตั้งคณะทํางานขับเคลื่อนมหาดไทย 4.0ทําหน้าที่ในการกําหนดแนวทางการขับเคลื่อน และกํากับติดตามการดําเนินการขับเคลื่อนมหาดไทย 4.0 และแต่งตั้งทีมปฏิบัติการขับเคลื่อนมหาดไทย 4.0ทําหน้าที่ ศึกษา วิเคราะห์ข้อมูลที่เกี่ยวกับการพัฒนาระบบงานและบริการของกระทรวงมหาดไทย รวมทั้งการกําหนดรูปแบบ/แนวทางขับเคลื่อน และผลักดันการดําเนินงานให้เป็นไปตามกรอบแนวทางที่กําหนดไว้อย่างเป็นรูปธรรมเพื่อตอบสนองความต้องการเข้ารับบริการของประชาชนในยุคดิจิทัล
สําหรับความก้าวหน้าของการขับเคลื่อนมหาดไทย 4.0 มีโครงการสําคัญ (flagship projects)ที่จะตอบสนองความต้องการและบริการประชาชนได้อย่างสะดวก รวดเร็ว และถูกต้องมากยิ่งขึ้น อาทิโครงการพัฒนาระบบการบูรณาการฐานข้อมูลประชาชนและบริการภาครัฐ (Linkage Center)ดําเนินการโดย กรมการปกครอง ซึ่งมีสํานักทะเบียนกลางเป็นหน่วยงานกลางในการเชื่อมโยงฐานข้อมูลประชาชนของส่วนราชการต่าง ๆ และทําหน้าที่เป็นผู้ให้บริการข้อมูลตามที่ส่วนราชการร้องขอ โดยใช้เลขประจําตัวประชาชน 13 หลัก ในการจัดทําข้อมูล ซึ่งจะทําให้ทุกหน่วยงานสามารถเชื่อมโยงและแลกเปลี่ยนข้อมูลในการบูรณาการฐานข้อมูลประชาชนและบริการภาครัฐได้ง่ายขึ้น และมีประสิทธิภาพด้านความมั่นคงปลอดภัยสูง บนพื้นฐานการบริการที่ดีที่สุด รวมทั้งปรับปรุงกระบวนงานบริการภาครัฐโดยการมุ่งยกเลิกการใช้สําเนาเอกสารในการติดต่อขอรับบริการจากภาครัฐจากการใช้บัตรsmart cardลดภาระค่าใช้จ่าย และทําให้ประชาชนมีความสะดวกในการติดต่อราชการมากยิ่งขึ้น และโครงการยกระดับการรังวัดที่ดินด้วยระบบดาวเทียม (RTK)ดําเนินการโดย กรมที่ดิน เป็นการใช้เทคโนโลยีนวัตกรรมด้านการรังวัดและทําแผนที่ด้วยระบบดาวเทียม (Real-time Kinematics GNSS Network)มีความละเอียด ถูกต้อง แม่นยํา และมีความสะดวกรวดเร็วมากขึ้นทําให้เกิดประโยชน์ในเรื่องการมีข้อมูลรูปแปลงที่ดินของรัฐและเอกชนที่ถูกต้อง ประชาชนมีความมั่นคงและเชื่อมั่นในเอกสารสิทธิที่ดิน ประหยัดเวลา ลดค่าใช้จ่ายในการดําเนินการการจัดการสิทธิ์ในที่ดิน และเป็นการเพิ่มศักยภาพการแข่งขันของประเทศด้วยโครงสร้างพื้นฐานด้านการสํารวจรังวัดที่มีประสิทธิภาพสูง โดยประชาชนสามารถขอรับบริการได้ที่สํานักงานที่ดินในพื้นที่ หรือสอบถามรายละเอียดได้ที่ ศูนย์ดํารงธรรมกรมที่ดิน โทร. 0-2141-5555 ตลอด 24 ชั่วโมง
ทั้งนี้ กระทรวงมหาดไทยยังได้ดําเนินการอย่างต่อเนื่องในอีกหลายโครงการที่จะขับเคลื่อนและปรับปรุงประสิทธิภาพของระบบราชการให้เป็นไปในทิศทางที่สอดรับกับการเปลี่ยนแปลงของโลก เพื่อให้ตอบสนองประชาชนได้อย่างรวดเร็ว โดยการสร้างสรรค์นวัตกรรม และปรับระบบการทํางานไปสู่ความเป็นดิจิทัล เพื่อประโยชน์สุขของประชาชนอย่างยั่งยืน.
ครั้งที่101/2561วันที่ 10 พ.ค. 2561
กองสารนิเทศ สํานักงานปลัดกระทรวงมหาดไทย
โทร 0-22224131-2